alexandrainst/scandi-wiki huggingface dataset:
Krossvandring

Krossvandring er ei handling der kristne går eit visst stykke berande på ein eller fleire krossar. Handlinga blir gjerne kombinert med gudsteneste eller liknande. Mange krossvandringar er økumeniske arrangement skipa av fleire ulike kyrkjer og organisasjonar. Andre kan vera særskilde for ei enkeltkyrkje, som den katolske krossvegsandakta med 14 faste stasjonar, eller ein ortodoks krossprosesjon der ein kyrkjelyd følgjer ein kross og andre symbol borne av geistlege. Det er vanleg å halda krossvandringar i samband med påsken, men dei kan også finna stad til andre tider. 

Vandringa kan gå rundt eit område, som ein by eller ei kyrkje, eller til ein særskild stad, som eit fjell, vatn eller ein valfartstad. På vegen kan ein stoppa og halda andakt, be, lesa bibeltekstar, synga salmar, framføra små spel og så bortetter. Det finst også døme på krossvandringar der ein ikkje ber krossar.

Krossvandringa minnar om Jesus sin gang med krossen til krossfestinga. Krossvandringar blir særleg haldne i samband med påsken eller fastetida, særleg på langfredag. Mellom anna blir dei haldne på Via Dolorosa i Jerusalem, rekna som vegen til Golgata. Desse vandringane ender som regel i Gravkyrkja.

Sjå òg
Pasjonsspel

Bakgrunnsstoff
Korsvandring til Vardeåsen. Biletreportasje i vestbyavis.no.

Kjelder

Margunn Ree Michelsen, Populære påskereiser, www.adressa.no (3 april 2009)
Marthe Ihle, Samarbeidet om korsvandring, ostlendingen.no (02.04.2013)
About the Jesus Experiment Cross Walk, jecrosswalk.com.
Bilder: Korsvandring i Södertälje, poeten.se
Cross Walk , firstnazarene.org
Cross Walk , castlechristian.com
crosswalkchicago.org 
Korsvandring i en fastetid, varfruekatolskemenighet.origo.no
Korsveien, katolsk.no

Solig korsvandring lockade hundratals troende (2009-04-11), storetech.se

Kristen utøving
Lisa Helljesen

Lisa Helljesen () er ein norsk songar.

Ho er mest kjend som den kvinnelege vokalisten i den norske folkrockgruppa Folque frå starten i 1972 og fram til 1977. Ho deltok på dei tre første innspelingane til bandet, Folque (1974), Kjempene på Dovrefjell (1975) og Vardøger (1977), før ho slutta i bandet. Ho bur i Vestre Slidre i Valdres. Fra 2014 er ho med i bandet att.

Broren Lars Helljesen kom seinare med i bandet og var aktiv frå 1975 til 1984 og på gjenforeiningskonsertane til bandet.

Kjelder
 

Norske songarar
Folque-medlemmar
Lars Helljesen

Lars Helljesen er ein norsk gitarist, mest kjend som medlem av den norske folkrockgruppa Folque. 

Han kom inn i Folque i 1975 og deltok på alle innspelingane deira frå den andre plata, Kjempene på Dovrefjell til den siste, i tillegg til gjenforeiningskonsertane deira. I tillegg til gitar spelte han stundom bass og tverrfløyte. 

Han var medlåtskrivar på somme låtar på Veslefrikk-albumet Veslefrikk 1980 frå 1980. 

Etter Folque gav seg starta Helljesen bandet Jomfru Mortensens Trio i lag med Jenn Mortensen og Morten Bing frå Folque. Dette var ei akustisk vidareføring av Folque. Dei gav aldri ut noko album. I dette bandet spelte Helljesen i tillegg til gitar og fløyte òg trompet. 

Lars er bror til Lisa Helljesen som song i Folque på dei tre første albuma.

Kjelder
 Heimesida til Folque
 Rockipedia 

Norske gitaristar
Folque-medlemmar
Jenn E. Mortensen

Jenn E. Mortensen er ein norsk songar, mest kjend som songar i det norske folkrockbandet Folque. 

Ho tok over for Lisa Helljesen på vokal frå 1977 til bandet vart oppløyst i 1984. Ho har òg vore med på gjenforeiningskonsertane til bandet.  

Etter Folque vart oppløyst fortsette Mortensen i lag med Lars Helljesen og Morten Bing med ei akustisk vidareføring av Folque, kalla Jomfru Mortensens Trio.

Kjelder
 Heimesida til Folque

Folk frå Vågan
Norske songarar
Folque-medlemmar
Trond Villa

Trond Villa () er ein norsk musikar som speler fele og gitar. 

Han er mest kjend som medlem av det norske folkrockbandet Folque frå starten i 1972 til 1977. Han deltok på dei tre første albuma til bandet, der han song, spelte fele og bratsj.

Kjelder

Folque-medlemmar
Norske fiolinistar
Norske gitaristar
Norske songarar
Trond Øverland

Trond Øverland er ein norsk musikar, mest kjend som medlem av Folque frå 1973 til 1975. 

Han deltok som bandmedlem på dei to første albuma til bandet der han spelte bass, piano og fløyte, og som studiomusikar på Vardøger i 1977 og Sort Messe i 1984, der han spelte piano. På konsertalbumet Dans dans ... innspela i 1984 er han òg med som medlem av gruppa.

Kjelder
 Heimesida til Folque

Norske bassistar
Folque-medlemmar
Drag

Drag (lulesamisk Ájluokta) er ein stad i Hamarøy kommune i Nordland, om lag 20 mil nord for Bodø og 12 mil sør for Narvik. Drag hadde 205 innbyggjarar i 2011 og hadde då status som tettstad, men mista denne statusen frå 2012.

Drag ligg ved Tysfjorden,  langs Riksveg 827 om lag 4 km frå Europaveg 6. Det er ferjesamband frå Drag til Kjøpsvik.

Det lulesamiske kultursenteret Árran ligg på Drag.

Kjelder

Busetnader i Hamarøy
Bygder i Nordland
Utgåtte tettstader
Jan Eilif Amundsen

Jan Eilif Amundsen () er ein norsk gitarist, mest kjend som medlem av Folque. Han var med på å starte bandet og var medlem frå 1973 til 1978. I bandet spelte han diverse strengeinstrument som gitar, banjo, duclimer, mandolin, bass og tinnfløyte.

Kjelder
 Heimesida til Folque

Norske bassistar
Folque-medlemmar
Morten Jakobsen

Morten Jakobsen () var ein norsk trommeslagar, mest kjend som medlem av Folque. 

Morten Jakobsen spela først i The Beem og Sect (i Sect saman med blant anna Radka Toneff), to lokale band på Kolbotn, og var så med i Flax, Noregs første heavy-band. I Folque var han med frå 1975 til 1979. Jakobsen var den første trommeslagaren i bandet, sidan bandet ikkje hadde fast trommeslagar på debutalbumet.

Kjelder
 Heimesida til Folque

Norske trommeslagarar
Folque-medlemmar
Pål Søvik

Pål Søvik er ein norsk trommeslagar, mest kjend som medlem av Folque og eigar av plateselskapet Briskeby Records. Han var med i Folque fra 1980 til bandet blei oppløyst i 1984. Søvik er også tekstforfattar og låtskrivar for blant annet Beranek. På slutten av 1980-åra gav Søvik ut to soloalbum, Look at my New Body (1988 )og At the Same Time (1989). I 1990 starta han sitt eige progrockband, Fruitcake.

Kjelder

 Nettstaden til Folque

Norske trommeslagarar
Folque-medlemmar
Roald Thomesen

Roald Thomesen er ein norsk musikar, mest kjend som medlem av Folque frå 1980 til 1982. Han deltok på innspelinga av Landet ditt og Sort messe på bass, orgel og keyboard. 

Han spelte òg på Øyvind Rauset-plata 13 Umulige danser + 1 Usannsynlig i 1988.

Kjelder
 

Norske keyboardspelarar
Norske bassistar
Folque-medlemmar
Aunt Mary

Aunt Mary var eit norsk rockeband frå Fredrikstad som starta i 1969. Bjørn («Krisa») Christiansen på gitar og vokal, Jan Groth på orgel og vokal, Svein Gundersen på bass og vokal, og Ketil Stensvik på trommer utgjorde kjernen i bandet. Andre musikarar som var innom var Per Ivar Fure på fløyte, munnspel og saksofon og Bengt Jenssen på keyboard. 

Den bluesbaserte, progressive rockemusikken til bandet vart gjeve ut i fleire land i Europa og singelen «Jimi, Janis And Brian» vart i 1971 det kommersielle gjennombrotet til bandet. Songen hylla dei avdøde heltane Jimi Hendrix, Janis Joplin og Brian Jones. Per Ivar Fure slutta i bandet før det albumet Loaded og det same gjorde Groth for å satse på ein karriere som kristenpopartist. Bengt Jenssen (keyboards) kom inn i bandet, medan Christiansen og Gundersen frå no av delte på vokalen. Både Loaded og oppfølgjaren Janus (1973) selde bra i Noreg, men Aunt Mary vart likevel oppløyst i 1973. 

Gundersen har sidan hatt suksess som låtskrivar, produsent og filmkomponist. Christiansen har laga soloplater og spelt med mellom anna Alex og New Jordal Swingers. Aunt Mary har med ujamne mellomrom heldt konserter sidan 1978, og i 1992 gav Groth, Christiansen, Gundersen og Stensvik ut bluesalbumet Bluesprints. 28. januar 2011 spelte bandet på Verdensspeilet i Fredrikstad 28. januar 2011.

Diskografi 
 Aunt Mary (Polydor, 1970) gjeve ut på ny i 1974 på Karussell som Whispering Farewell
 Loaded (Philips, 1972)
 Janus (Vertigo, 1973)
 The Best of Aunt Mary (Philips, 1974) samleplate
 The Best of Aunt Mary Volume 2 (Philips, 1975) samleplate
 Live Reunion (Philips, 1981) livealbum
 Bluesprints (Sonet, 1992)
 The Things We Stood For (2007)
 Barbed Wire Waves (Pan, 2009) radiokonsert 1971

Kjelder
Denne artikkelen bygger på «Aunt Mary» frå ,  den 23. juni 2013.

Bakgrunnsstoff 
 Biografi fra Norsk pop- og rockleksikon
 Biografi på Progrock.no
 Biografi på Groove

Norske progressive rockegrupper
Musikkgrupper skipa i 1969
Musikkgrupper oppløyste i 1973
Jute

Jute er ein tekstilfiber laga av stilkar frå juteplantar (Corchoru capsularis og C. olitorius). Fiberen blir særleg brukt til å laga grovt lerret (strie) til sekkar og liknande, men kan også spinnast til mjukt stoff som kan brukast til klede. Jute stammar frå Sør-Asia der ein har dyrka planten sidan minst 800 f.Kr.

Produksjon

Juteplantar veks i fuktig, tropisk klima og er særleg vanlege i Asia. Dei blir opptil 5 meter høge, medan jutetrevlane ein gjer om til fiber som regel er  1–2,5 m lange. Dei er mjuke, silkeglinsande og gulkvite eller sølvgrå. Utvinninga skjer ved avskrelling og påfølgjande gjæring (røyting) i 8–10 dagar.

Bruk
Jute blir brukt til framstilling av teppe, linoleum, veggtapet, møbelstopping, sekkestrie, vesker, tau, papir og klede, der blanding med silke, bomull og ulike kunstfiber kan gje ulike stoffkvalitetar.

Jute er ikkje så sterkt som lin og tapar styrke når han blir våt. Stoffet blir raskt brote ned i sollys og mørknar. Nedbryting og endring kan vera eit problem når stoffet til døme blir brukt som teppebotn, men kan også vera ønskeleg, som når ein ønsker eit midlertidig, nedbrytbart materiale i naturen.

Juteindustri

Bangladesh er den største juteprodusenten i verda, og rundt ein fjerdedel av innbyggjarane i landet er på eitt eller anna vis involvert i juteindustrien. Bruken av jute har gått ned etter at kunstfiber har teke over mange av bruksområda hans, og juteproduksjon er derfor mykje mindre lønnsomt enn det brukte å vera.

Sjå og
Hamp
Manilafiber
Sisal

Kjelder

Om Løypestrengen 
Jute: Fiber of the Future, fibre2fashion.com
Jute, nrk.no

Bakgrunnsstoff

Naturstoff
Plantefibrar
Fiberplantar
Popol Vuh frå Noreg

Popol Vuh (seinare Popol Ace) var eit populært norsk progressivt rockeband på 1970-talet. De hadde suksess med låtane «All We Have Is the Past», «Queen of All Queens» og «Music Box». Bandet fekk Spellemannprisen i 1972 i kategorien beste gruppe. Bandet skifta i 1975 namn til Popol Ace for å unngå konflikt med det tyske bandet Popul Vuh. Gruppa gav ut ein LP til, Curly Sounds, etter at vokalisten Jahn Teigen slutta for å satse på ein solokarriere, men Popol Vuh vart ikkje det same som før. Fansen svikta etter eit tydeleg stilskifte til det kommersielle, og bandet vart oppløyst.

I 1994 gjennomførte Popol Ace, med Jahn Teigen som vokalist, ein landsomfattande turne i samband med utgjevinga av samleplata Cat of 9 Tales. Dei hadde òg ei gjenforeining i 2003 i samband med konsertar arrangert saman med Kringkastingsorkesteret.

Historie
Knutsen, Methi og Andreassen hadde spelt i lag i Kirkenes-bandet The Scavers, Schulze i instrumentalbandet The Quivers, og alle seks hadde bakgrunn frå nimannsbandet Arman Sumpe d.e., som berre gav ut ein singel i 1972.

Popol Vuh spelte melodiøs, virtuos progressiv rock på det kritikarroste debutalbumet Popol Vuh (1972), som gav dei Spellemannprisen. Eide slutta før utgjevinga av det neste albumet, Quiche Maya i 1973. Namnet Popol Vuh hadde vore brukt sidan 1969 av eit tysk band, og då Polydor Records i 1975 ville lansere nordmennene i utlandet, bytta dei namn til Popol Ace. Frank Zappa bad utan å lukkast om å få gje ut platene deira i USA, og Teigen sa nei til å bli ny vokalist i Genesis etter Peter Gabriel. Albumet Stolen From Time (1976) vart spelt inn i Frankrike og nådde sjuande plass i Noreg.

Teigen slutta i bandet for å satse på solokarrierne sin og på Prima Vera. Den etablerte soloartisten Asa Krogtoft, som hadde sunge i bandet 1-2-6 var vokalist på Curly Sounds i 1978, men denne fekk dårleg mottaking av både fans og kritikarar. Popol Ace vart oppløyst like etter. Schulze vart filmlyd-designar i USA og Knutsen, Methi og Andreassen fortsette karrierane sine som studiomusikarar.

I 1994 drog dei fire og Teigen på gjenforeiningsturné, og i 2003 spelte Popol Ace nokre konserter med Kringkastingsorkestret.

Medlemmar
Jahn Teigen – vokalist (–1977, 1994, 2003)
Pete Knutsen – gitar, keyboards
Arne Schulze – gitar
Terje Methi – bass
Thor Andreassen – slagverk
Pjokken Eide – fløyte og trombone (–1973)
Asbjørn Krogtoft – vokal (1977–1978)

Diskografi
Popol Vuh (Polydor, 1972)
Quiché Maya (Polydor, 1973)
Popol Ace (Polydor, 1974) tysk samleplate
Stolen from Time (Polydor, 1975) 
Curly Sounds (Polydor, 1978) 
Cat of 9 Tales – Best of 1972–78 (Polydor, 1994) samleplate
All We Have (Universal, 2003) CD-boks
Popoloddities (2003)

Kjelder

Denne artikkelen bygger på «Popol Vuh (rockeband)» frå ,  den 24. juni 2013. 
 oppgav desse kjeldene:
Ballade.no om Popol Vuh 

  Popol Ace. (28. februar 2013) I Store norske leksikon.

Vinnarar av Spellemannprisen
Norske progressive rockegrupper
Musikkgrupper skipa i 1972
Musikkgrupper oppløyste i 1978
Finne

Finne er eit flatvore, rørleg organ som finst hjå fiskar og kvalar. Finnane blir brukt til styring, framdrift og bremsing, i tillegg til å kommunisera med andre fiskar. 

Landlevande virveldyr som har vend tilbake til havet har utvikla tilsvarande organ, men desse blir kalla luffar eller sveiver.

Bakgrunnsstoff

Lemmar
Fiskeanatomi
Kvalar
Ik zei: ja

«Ik zei: ja» (nederlandsk for Eg sa: ja) er ein song av den nederlandske songararen Corry Brokken. Songen er skriven av Juriaan Andriessen.

Nationaal Songfestival 1956
Corry Brokken deltok med tre bidrag i Nationaal Songfestival 1956, den nederlandske uttakinga til Eurovision Song Contest 1956 i Lugano i Sveits, 24. april 1956. Eit av desse var den nederlandskspråklege songen «Ik zei: ja». Bidraget enda på femteplass med 478 poeng, og fekk ikkje representere Nederland. Brokken vann derimot med eit anna bidrag, den nederlandskspråklege songen «Voorgoed voorbij», som vart eitt av to bidrag som representerte Nederland.

Kjelder

 

Corry Brokken-songar
Songar frå 1956
Nederlandske songar
Nederlandskspråklege songar
Nationaal Songfestival 1956-songar
Nederlandskspråklege Nationaal Songfestival-songar
't Is lente

«'t Is lente» (nederlandsk for Det er vår) er ein song av den nederlandske songararen Corry Brokken. Songen er skriven av Alexander Pola og Else van Epen-de Groot.

Corry Brokken deltok med tre bidrag i Nationaal Songfestival 1956, den nederlandske uttakinga til Eurovision Song Contest 1956 i Lugano i Sveits, 24. april 1956. Eit av desse var den nederlandskspråklege songen «'t Is lente». Bidraget enda på tredjeplass med 1210 poeng, og fekk ikkje representere Nederland. Brokken vann derimot med eit anna bidrag, den nederlandskspråklege songen «Voorgoed voorbij», som vart eitt av to bidrag som representerte Nederland.

Kjelder

Denne artikkelen bygger på «Nationaal Songfestival 1956» frå ,  den 24. juni 2013.  
 
 

Corry Brokken-songar
Songar frå 1956
Nationaal Songfestival 1956-songar
Nederlandskspråklege Nationaal Songfestival-songar
Peter Angelsen

Peter Jon Angelsen () er ein norsk fiskar og politikar for Senterpartiet. Han vart innvald på Stortinget frå Nordland i 1981 og sat i fire periodar fram til 1997. Frå 1997 til 2000 var han fiskeriminister i Kjell Magne Bondevik si fyrste regjering.

Regjering
 17. oktober 1997–21. januar 2000 Statsråd Fiskeridepartementet

Kjelder
Stortinget.no - Biografi

Bakgrunnsstoff 
 Dette er Peter Angelsen kort biografi med bilete,dagbladet.no 21.01.2000 

Norske fiskeriministrar
Statsrådar i Regjeringa Bondevik I
Senterpartistatsrådar
Stortingsrepresentantar 1981-1985
Stortingsrepresentantar 1985-1989
Stortingsrepresentantar 1989-1993
Stortingsrepresentantar 1993-1997
Stortingsrepresentantar for Nordland
Stortingsrepresentantar frå Ap
Norske fiskarar
Folk frå Vestvågøy
Oksvoll

Oksvoll er ei bygd i Ørland kommune i Trøndelag. Bygda ligg ved botnen av fjordarmen Valsfjorden, om lag 10 kilometer nord for kommunesenteret på Botngård, sju km sørvest for Vallersund og åtte km nordaust for Nes.

Fylkesveg 721 går gjennom bygda i retning nord-sør.

Kjelder
 Norsk Allkunnebok. IX. Bandet. 1960

Busetnader i Ørland
Bygder i Trøndelag
Revsnes

Revsnes er ei bygd i Åfjord kommune i Trøndelag. Bygda høyrer til bygdelaget Stokksund. Stoksund kyrkje ligg i bygda.

Fylkesveg 723 går gjennom bygda.

Kjelder
 Norsk Allkunnebok. IX. Bandet. 1960

Geografi i Åfjord
Bygder i Trøndelag
Ansnes

Ansnes er ei bygd i Hitra kommune i Trøndelag. Bygda, som har vel 200 innbyggarar, ligg nordaust på øya Hitra. Til kommunesenteret Fillan i sør er det om lag åtte kilometer langs Fylkesveg 714. Hin vegen går fylkesvegen vidare frå Ansnes over nokre småøyar i Fillfjorden til Fjellværøya, dit det vart bygt veg i 1992.

Kjelder
 Norsk Allkunnebok. I. Bandet. 1948

Geografi i Hitra
Bygder i Trøndelag
Salsnes

Salsnes er ei bygd i Namsos kommune i Trøndelag. Bygda ligg ved Foldafjorden, på ei smal landtunge mellom Foldafjorden i vest og Salvatnet i aust. Salen kapell ligg i Salsnes.

Fylkesveg 769 går gjennom bygda i retning nord-sør.

Kjelder 
 Norsk Allkunnebok. IX. Bandet. 1960

Busetnader i Namsos‎
Bygder i Trøndelag
Tidlegare ferjeleie i Noreg
Fosnes
Atrå

Atrå er eit sokn i Tinn kommune i Telemark fylke. Soknet har 625 innbyggarar (2013) og femnar om midtre og nordvestre delane av kommunen. Hovuddelen av folkesetnaden finst i dalane Gjøystdal, Gausetdalen og Husevolldalen, som møtest i kyrkjebygda like ved nordenden av Tinnsjøen, om lag 25 km nordaust for kommunesenteret Rjukan. Fylkesveg 364 er hovudferdselsåre i bygda.

Atrå har haft kyrkje sidan mellomalderen. Noverande Atrå kyrkje vart innvigd i 1836, og kom i staden for ei tidlegare stavkyrkje bygd omkring 1180 og riven i 1833. I Atrå er det barnehage, barne- og ungdomsskule, samt daglegvarehandel. 

Opphavleg var soknet betydeleg større, men i 1888 vart Austbygde utskilt som eige sokn, og folketalet vart då meir enn halvert.

Språk
Nynorsk vart innført som målform i skulen i 1908, liksom i dei fleste andre bygdeskulane i Tinn kommune, men i 2010 vart bokmål teke i bruk som målform i alle skular i kommunen. I kyrkja brukast fortsatt nynorsk.

Kjelder
Norsk Allkunnebok. I. Bandet. 1949

Geografi i Tinn
Bygder i Vestfold og Telemark
Brekkestø

Brekkestø er ei bygd eller ein strandby på sørenden av Justøya i Lillesand kommune i Agder. Bygda ligg ved sørenden av Fylkesveg 232.

I seglskutetida var Brekkestø ei hamn for skip som venta på god seglvind eller søkte ly for uver. Bygningsmiljøet med trearkitektur frå seglskutetida er godt bevart. I dag er den gamle uthamna Brekkestø ein mykje søkt feriestad.

Kjelder
Norsk Allkunnebok. II. Bandet. 1950
Denne artikkelen bygger på «Brekkestø» frå ,  den 24. juni 2013.  
 

Busetnader i Lillesand
Bygder i Agder
Uthamner
Brekkvasselv

Brekkvasselv er ei bygd i Namsskogan kommune i Trøndelag. Bygda ligg langs elva Namsen i Namdalen, 198 meter over havet. Både Europaveg 6 og Nordlandsbanen passerer gjennom bygda. Kommunesenteret Namsskogan ligg 15 km nord for Brekkvasselv. Bygda voks fram med bygginga av Nordlandsbanen, då arbeidarar fekk slå seg på staden. Den nedlagde jarnbanestasjonen på Brekkvasselv ligg 203 km frå Trondheim og 220 km til Mo i Rana.

Kjelder
Norsk Allkunnebok. II. Bandet. 1950

Geografi i Namsskogan
Bygder i Trøndelag
Sidelenhorn

Sidelenhorn, også kalla Zeltspitz, er eit 3 217 meter høgt fjell i sørdelen av Urner-Alpane, om lag tre kilometer nord for Furkapasset. Grensa mellom dei sveitsiske kantonane Uri og Valais går over fjelltoppen.

Sør for Sidelenhorn ligg, skild av fjellskardet Sidelenlücke (3 109 moh.), Gross Furkahorn. Vidare på fjellryggen kjem Klein Furkahorn som så fell ned til det høgtliggande Furkapasset. Mot nord fører ein fjellrygg til den 3 113 moh. høge Galensattel, derifrå leier fjellegga Galengrat til topps på Galenstock. På vestsida av Sidelenhorn flyt dei lægre delane av Rhonebreen, i aust er bretunga på Sidelengletscher.

Normalvegen til topps går frå Hotel Belvédère over Rhonebreen og Galengletscher til Galensattel, derifrå opp vestsida over lause steinurder til toppen. Denne lette klatreturen vart gjort fyrste gongen i 1892 av O. Kielsberg, J.J. Schiesser og Zgraggen.

Kjelder
Denne artikkelen bygger på «Sidelenhorn» frå ,  den 24. juni 2013.  
 

Fjell i Alpane
Fjell i Sveits
Fjell i Uri
Fjell i Valais
Grand Tournalin

Grand Tournalin er eit 3 379 meter høgt fjell i Wallis-Alpane i Aostadalen i Italia. Toppen ligg mellom fjelldalane Val d'Ayas og Valtournenche.

Fjellet er eit mykje besøkt turmål. Frå toppen er det ei framifrå utsikt mot Monte Rosa og Matterhorn. Den 8. august 1863 kleiv Edward Whymper og Jean-Antoine Carrel til topps som dei fyrste, mellom anna for å sjå seg ut ei passande rute til topps på grannefjellet Matterhorn.

Kjelder
Denne artikkelen bygger på «Grand Tournalin» frå ,  den 24. juni 2013.  
 

Fjell i Alpane
Fjell i Italia
Fjell i Aostadalen
Bailey Nunatak

Bailey Nunatak er ein nunatak, 1010 moh, langs nordsida av Whitebreen, halvvegs mellom Partridge Nunatak og Wilkins Nunatak, nær kysten av Marie Byrd Land. Han vart kartlagd frå flyfoto tekne av U.S. Navy og frå landmålingar av US Geological Survey i 1959–65, og vart namngjeven av Advisory Committee on Antarctic Names etter Andrew M. Bailey, ein meteorolog ved Byrd-stasjonen i 1963.

Kjelder 
Denne artikkelen bygger på «Bailey Nunatak» frå ,  den 24. juni 2013. 
 oppgav desse kjeldene: 
 
 

Nunatakar i Marie Byrd Land
Abele Nunatak

Abele Nunatak er ein nunatak som ligg 3 km aust for Hutcheson Nunataks ved toppen av Balchenbreen i Marie Byrd Land. Han vart kartlagd frå landmålingar av US Geological Survey (USGS) og flyfoto tekne av U.S. Navy (1959–65). Han vart namngjeven av Advisory Committee on Antarctic Names (US-ACAN) etter C.A. Abele, Jr., eit medlem på Byrd-ekspedisjonen (1933–35).

Kjelder

Nunatakar i Marie Byrd Land
Baker Nunatak

Baker Nunatak er ein nunatak som ligg 1 nautisk mil nordvest for Mount Brecher nord i Wisconsin Range i Horlick Mountains i Antarktis. Han vart kartlagd av US Geological Survey frå landmålingar og frå flyfoto tekne av U.S. Navy i 1959–60, og vart namngjeven av Advisory Committee on Antarctic Names etter Travis L. Baker, ein meteorolog ved Byrd-stasjonen vinteren 1961.

Kjelder 

Nunatakar i Marie Byrd Land
Blubaugh Nunatak

Blubaugh Nunatak er ein ryggliknande nunatak som ligg like sør for munningen av Kansasbreen der denne møter Reedybreen. Han vart kartlagd av US Geological Survey frå landmålingar og frå flyfoto tekne av U.S. Navy i 1960–64, og vart namngjeven av Advisory Committee on Antarctic Names etter Donald D. Blubaugh, ein byggmekanikar, Byrd-stasjonen vinteren 1957.

Kjelder 
Denne artikkelen bygger på «Blubaugh Nunatak» frå ,  den 24. juni 2013. 
 oppgav desse kjeldene: 
 
 

Nunatakar i Marie Byrd Land
Breeding Nunatak

Breeding Nunatak er ein isolert nunatak 10 nautiske mil nordaust for Allegheny Mountains i Ford Ranges i Marie Byrd Land. Han vart kartlagd av US Geological Survey frå landmålingar og frå flyfoto tekne av U.S. Navy i 1959–65, og vart namngjeven av Advisory Committee on Antarctic Names etter George H. Breeding, ein lagersjef i US Navy ved Byrd-stasjonen i 1967.

Kjelder 

Nunatakar i Marie Byrd Land
Ford Ranges
Butcher Nunatak

Butcher Nunatak er ein nunatak ved sørenden av Birchall Peaks, 4 nautiske mil sørvest for Swarm Peak i Ford Ranges i Marie Byrd Land. Han vart kartlagd av US Geological Survey frå landmålingar og frå flyfoto tekne av U.S. Navy (1959–65), og vart namngjeven av Advisory Committee on Antarctic Names etter Robert S. Butcher, ein snikkar i US Navy, ved Byrd-stasjonen i 1967.

Kjelder 

Nunatakar i Marie Byrd Land
Cabrera Nunatak

Cabrera Nunatak er ein nunatak 6,5 nautiske mil nordaust for Putzke Peak i McCuddin Mountains i Marie Byrd Land. Han vart kartlagd av US Geological Survey frå landmålingar og frå flyfoto tekne av U.S. Navy i 1959–65, og vart namngjeven av Advisory Committee on Antarctic Names etter Quirino Cabrera, ein byggmekanikar i US Navy ved Byrd-stasjonen i 1966 og 1969.

Kjelder 

Nunatakar i Marie Byrd Land